《六十三初度君谦以词为寿和之 其一 一封书》
明代·王鏊

悬弧又诞朝。六十三年鹿覆蕉。勋名紫阁高。起何迟，归独早。

玉勋近日无宣召。且是山中卧得牢。治如虞圣如尧。

洗耳还容由与巢。

作者简介：王鏊（1450—1524）明代名臣、文学家。字济之，号守溪，晚号拙叟，学者称震泽先生，汉族，吴县（今江苏苏州）人。十六岁时国子监诸生即传诵其文，成化十一年进士。授编修，弘治时历侍讲学士，充讲官，擢吏部右侍郎，正德初进户部尚书、文渊阁大学士。博学有识鉴，有《姑苏志》、《震泽集》、《震泽长语》。